খোদ মামলাকারীকেই হাসপাতাল ঝাঁট দেওয়ার নির্দেশ বম্বে হাইকোর্টের!

ওয়েব ডেস্ক : টিভি সিরিয়ালের (TV Serial) বিরুদ্ধে ভিত্তিহীন অভিযোগ করায় মামলাকারীকেই স্বেচ্ছাশ্রমে হাসপাতালে ঝাঁট দিতে ও মেঝে মোছার নির্দেশ দিল বম্বে হাইকোর্ট ( Bombay High Court)। আদালতের এমন নির্দেশে শুরু হল বিতর্ক।

সূত্রের খবর, সম্প্রতি ৪৬ বছরের এক ব্যক্তি এবং ১৯ বছরের এক তরুণীর প্রেমকাহিনী নির্ভর একটি নতুন টিভি সিরিয়ালকে ঘিরে বাজে অভিযোগ আনেন মহেন্দ্র সঞ্জয় শর্মা নামে এক ব্যক্তি। তবে আদালতে তিনি নিজেকে সুনীল মহেন্দ্র শর্মা পরিচয়ে হাজির হন। আধার ও প্যান কার্ডে ভিন্ন নাম ব্যবহার এবং পরিচয় গোপনের বিষয়টি আদালতের নজরে আসে।

আরও খবর : অবশেষে মণিপুর সফরে নরেন্দ্র মোদি,কটাক্ষে বিরোধী শিবিরের

অভিযোগকারীর দাবি ছিল, বৃহৎ একটি মিডিয়া হাউসের বিরুদ্ধে মামলা করার কারণে আত্মপরিচয় বদল করতে হয়েছে। কিন্তু বিচারপতিদের পর্যবেক্ষণ, এই অভিযোগের ভিত্তি সমাজমাধ্যমের গুজব ও আলোচনা ছাড়া আর কিছু নয়। পাশাপাশি ভুয়ো পরিচয় ব্যবহার এবং অভিযোগের উদ্দেশ্য নিয়েও আদালত প্রশ্ন তোলে। সন্দেহ করা হয়, কোনও প্রতিদ্বন্দ্বী সংস্থার প্ররোচনায় এমন কাজ হতে পারে।

অবশেষে বিচারপতি রবীন্দ্র ঘুগে ও বিচারপতি গৌতম অঙ্খড় জানান, মিথ্যা অভিযোগ ও পরিচয় গোপন সুবিচারের পথে বড় বাধা। তাই খোদ মামলাকারীকে শাস্তি স্বরূপ ১৫ দিন মুম্বাইয়ের জেজে হাসপাতালে ঝাঁট দেওয়া ও মেঝে মুছতে হবে।

দেখুন অন্য খবর :